
VENDIM
Nr. 60, datë 24.11.2021

PËR DISA NDRYSHIME NË RREGULLOREN “PËR LICENCIMIN DHE USHTRIMIN E VEPRIMTARISË NGA SUBJEKTET FINANCIARE JOBANKA” 

Në bazë dhe për zbatim të nenit 12, shkronja “a”, dhe të nenit 43, shkronja “c”, të ligjit nr. 8269, datë 23.12.1997, “Për Bankën e Shqipërisë”, të ndryshuar; të nenit 4, pika 46, dhe të nenit 126, të ligjit nr. 9662, datë 18.12.2006, “Për bankat në Republikën e Shqipërisë”, të ndryshuar; dhe të nenit 99, të ligjit nr. 55/2020, datë 30.4.2020, “Për shërbimet e pagesave”; Këshilli Mbikëqyrës i Bankës së Shqipërisë, me propozimin e Departamentit të Mbikëqyrjes, 

VENDOSI:

[bookmark: _GoBack]1. Në rregulloren “Për licencimin dhe ushtrimin e veprimtarisë nga subjektet financiare jobanka”, miratuar me vendimin e Këshillit Mbikëqyrës nr. 01, datë 17.1.2013, të ndryshuar, të bëhen ndryshimet e mëposhtme:
a) Kudo në nenin 1, togfjalëshi “, institucioneve financiare të mikrokredisë dhe të institucioneve të parasë elektronike”, zëvendësohet me togfjalëshin “dhe të institucioneve financiare të mikrokredisë”;
b) Në nenin 2, pika 1, shkronja “b”, hiqet togfjalëshi “nenit 4, paragrafi 46, dhe të”;
c) Në nenin 3, togfjalëshi “, institucionet financiare të mikrokredisë dhe institucionet e parasë elektronike”, zëvendësohet me togfjalëshin “dhe institucionet financiare të mikrokredisë”;
d) Në nenin 4, pika 2, shkronja “c”, shfuqizohet;
e) Në nenin 5, shfuqizohen: nënpika “iv” e shkronjës “a” të pikës 1; shkronja “c” e pikës 1; si dhe pikat 4, 5 dhe 6;
f) Neni 5/1, shfuqizohet;
g) Në nenin 6, shfuqizohet shkronja “d” e pikës 1 dhe pika 4;
h) Në nenin 7, shfuqizohet pika 4;
i) Në nenin 8 bëhen ndryshimet e mëposhtme:
i. emërtimi i nenit ndryshon në “Kërkesa në lidhje me dokumentacionin për subjektin financiar jobankë dhe institucionin financiar të mikrokredisë”;
ii. në pikën 1, togfjalëshi “si subjekt financiar jobankë, institucion financiar i mikrokredisë ose institucion i parasë elektronike”, zëvendësohet me togfjalëshin “si subjekt financiar jobankë ose si institucion financiar i mikrokredisë”; 
iii. kudo në këtë nen, togfjalëshi “, institucioni financiar i mikrokredisë ose institucioni i parasë elektronike”, zëvendësohet me togfjalëshin “ose institucioni financiar i mikrokredisë” dhe togfjalëshi “, institucionit financiar të mikrokredisë ose institucionit të parasë elektronike”, zëvendësohet me togfjalëshin “ose institucionit financiar të mikrokredisë”;
iv. shfuqizohet nënpika “iii” e shkronjës “k” të pikës 2;
v. në nënpikën “iv” të shkronjës “k” të pikës 2, togfjalëshi “duke përfshirë dhe agjentët/degët”, zëvendësohet me togfjalëshin “duke përfshirë dhe degët”;
vi. në nënpikën e dytë të shkronjës “l” të pikës 2, togfjalëshi “nga subjekti dhe nga agjentët”, zëvendësohet me togfjalëshin “nga subjekti”; 
vii. shfuqizohet nënpika e gjashtë e shkronjës “l” të pikës 2 me përmbajtjen: “të siguruar vazhdimësinë dhe sigurinë në emetimin e parasë elektronike (për institucionet e parasë elektronike);”;
j) Kudo në nenet 9, 9/1 dhe 9/2, togfjalëshi “, institucioni financiar i mikrokredisë dhe institucioni i parasë elektronike”, zëvendësohet me togfjalëshin “dhe institucioni financiar i mikrokredisë” dhe togfjalëshi “, institucionit financiar të mikrokredisë dhe institucionit të parasë elektronike”, zëvendësohet me togfjalëshin “dhe institucionit financiar të mikrokredisë”;

k) Në nenin 11 bëhen ndryshimet e mëposhtme:
i. në pikën 2, togfjalëshi “si institucion financiar mikrokredie ose si institucion i parasë elektronike,”, zëvendësohet me togfjalëshin “ose si institucion financiar mikrokredie,” dhe togfjalëshi “2 (dy) muajve”, zëvendësohet me togfjalëshin “3 (tre) muajve”;
ii. në pikën 5, shkronja “c”, togfjalëshi “institucionit financiar të mikrokredisë ose të institucionit të parasë elektronike,”, zëvendësohet me togfjalëshin “ose të institucionit financiar të mikrokredisë,”;
iii. pas pikës 6, shtohet pika 7 me përmbajtjen e mëposhtme: 
“7. Banka e Shqipërisë, nëse e gjykon të arsyeshme, mund të kërkojë paraqitjen e vërtetimeve të përditësuara mbi gjendjen gjyqësore, ndjekjen penale dhe gjendjen e detyrimeve tatimore të lëshuara nga organet kompetente, në rast se afati i vlefshmërisë së dokumentacionit të paraqitur përfundon para datës së miratimit të licencës.”; 
l) Në nenin 12 bëhen ndryshimet e mëposhtme:
i. në pikën 1, togfjalëshi “si subjekt financiar jobankë, institucion financiar i mikrokredisë ose institucion i parasë elektronike”, zëvendësohet me togfjalëshin “si subjekt financiar jobankë ose si institucion financiar i mikrokredisë”; 
ii. pika 3 shfuqizohet;
m) Në nenin 13, pika 1, togfjalëshi “si subjekt financiar jobankë, institucion financiar i mikrokredisë ose institucion i parasë elektronike”, zëvendësohet me togfjalëshin “si subjekt financiar jobankë ose si institucion financiar i mikrokredisë,”;
n) Në nenin 14, bëhen ndryshimet e mëposhtme:
i. në pikën 1, togfjalëshi “subjektit financiar jobankë, të institucionit financiar të mikrokredisë ose të institucionit të parasë elektronike,”, zëvendësohet me togfjalëshin “subjektit financiar jobankë ose të institucionit financiar të mikrokredisë,”;
ii. në pikën 1, shkronja “a”, togfjalëshi “subjekti financiar jobankë, institucioni financiar i mikrokredisë ose institucioni i parasë elektronike,”, zëvendësohet me togfjalëshin “subjekti financiar jobankë ose institucioni financiar i mikrokredisë,”;
iii. në pikën 2, togfjalëshi “, institucionit financiar të mikrokredisë ose institucionit të parasë elektronike”, zëvendësohet me togfjalëshin “ose institucionit financiar të mikrokredisë”;
o) Në nenin 15, pika 1, togfjalëshi “si subjekt financiar jobankë, institucion financiar i mikrokredisë ose institucion i parasë elektronike”, zëvendësohet me togfjalëshin “si subjekt financiar jobankë ose si institucion financiar i mikrokredisë,”;
p) Kudo në nenet 16, 17, 21, 26, 27, 28 dhe 29, togfjalëshi “subjekti financiar jobankë, institucioni financiar i mikrokredisë ose institucioni i parasë elektronike,”, zëvendësohet me togfjalëshin “subjekti financiar jobankë ose institucioni financiar i mikrokredisë,”;
q) Shkronja “i”, e pikës 2, të nenit 21, shfuqizohet;
r) Në nenin 30, në pikën 1, togfjalëshi “si subjekt financiar jobankë, institucion financiar i mikrokredisë ose institucion i parasë elektronike”, zëvendësohet me togfjalëshin “si subjekt financiar jobankë ose si institucion financiar i mikrokredisë” dhe në pikën 4, togfjalëshi “subjektit financiar jobankë, institucionit financiar të mikrokredisë ose institucionit të parasë elektronike”, zëvendësohet me togfjalëshin “subjektit financiar jobankë ose institucionit financiar të mikrokredisë”;
s) Kudo në nenin 31, shfuqizohen togfjalëshat: “ose institucionit të parasë elektronike”, “ose institucione të parasë elektronike”, “ose institucion të parasë elektronike”, “ose institucioni i parasë elektronike,” dhe togfjalëshi “si institucion financiar të mikrokredisë ose si institucion i parasë elektronike”, zëvendësohet me togfjalëshin “si institucion financiar i mikrokredisë”;
t) Pika 3, e nenit 32, shfuqizohet;
u) Kudo në “Kërkesën drejtuar Bankës së Shqipërisë për dhënie licence” (aneksi i rregullores), hiqet togfjalëshi “/institucion i parasë elektronike”;
v) Kudo në formularin nr. 7 (aneksi i rregullores), fjala “vendet” zëvendësohet me fjalën “mjediset”;
x) Në formularin nr. 9 (aneksi i rregullores), togfjalëshi “, institucionit financiar të mikrokredisë ose institucionit të parasë elektronike”, zëvendësohet me togfjalëshin “ose institucionit financiar të mikrokredisë”;
y) Formulari nr. 10 (aneksi i rregullores) shfuqizohet.
2. Ngarkohet Departamenti i Mbikëqyrjes për ndjekjen e zbatimit të këtij vendimi.
3. Ngarkohen Kabineti i Guvernatorit dhe Departamenti i Kërkimeve me publikimin e këtij vendimi, përkatësisht në Fletoren Zyrtare të Republikës së Shqipërisë dhe në Buletinin Zyrtar të Bankës së Shqipërisë.
Ky vendim hyn në fuqi më 1 janar 2022.

KRYETAR
Gent Sejko



1

3

